b"\n_START_ARTICLE_\nFrankofonija\n_START_PARAGRAPH_\nFrankofonija (uradno francosko L'Organisation internationale de la Francophonie) je zdru\xc5\xbeenje francosko govore\xc4\x8dih dr\xc5\xbeav. Ima 49 \xc4\x8dlanic, \xc5\xa1tiri pridru\xc5\xbeene \xc4\x8dlanice in 10 dr\xc5\xbeav opazovalk, med katerimi je tudi Slovenija. Pogoj za \xc4\x8dlanstvo ni uporaba franco\xc5\xa1\xc4\x8dine v dr\xc5\xbeavah \xc4\x8dlanicah, ampak uporaba francoskega jezika in francoske kulture v dr\xc5\xbeavi kot posledico stikov Francije z dr\xc5\xbeavami v zgodovini. Franco\xc5\xa1\xc4\x8dina je prevladujo\xc4\x8di jezik le v pe\xc5\xa1\xc4\x8dici \xc4\x8dlanic (razen Francije in njenih kolonijah), se pa v nekaterih \xc4\x8dlanicah pogosto uporablja, medtem ko so povezave z drugimi bolj zgodovinske in kulturne._NEWLINE_Ustanovljena je bila leta 1970. Njen moto je \xc3\xa9galit\xc3\xa9, compl\xc4\x97mentarit\xc3\xa9, solidarit\xc3\xa9 (enakost, dopolnjevanje in solidarnost). Za\xc4\x8dela se je kot majhen klub francosko govore\xc4\x8dih dr\xc5\xbeav, potem pa je prerasla v pomembno mednarodno organizacijo, ki z dr\xc5\xbeavami \xc4\x8dlanicami sodeluje v kulturi, znanosti, gospodarstvu, pravu in miru._NEWLINE_Frankofonija je danes pomemben forum, na katerem se pogovarjajo o svetovni kulturi in jezikovni raznovrstnosti. Skupaj z UNESCOM spremlja razvoj jezikovne in kulturne raznovrstnosti v obdobju globalizacije. Sodeluje tudi s podobnima skupnostma \xc5\xa1pansko in portugalsko govore\xc4\x8dih dr\xc5\xbeav.\n_START_SECTION_\nUstroj\n_START_PARAGRAPH_\nFrankofonija (L'Organisation internationale de la Francophonie) je opazovalka pri generalni skup\xc5\xa1\xc4\x8dini OZN.\n_START_SECTION_\n\xc4\x8clanice\n_START_PARAGRAPH_\nUradni seznam je dosegljiv na . Po celinah:"